OpenLLM-France/wikimedia huggingface dataset:
# Euskadiko Trainerilla Txapelketa

Euskadiko Trainerilla Txapelketa Euskadiko arraun-klub federatuen trainerillen artean jokatzen den txapelketa da, Euskadiko Arraunketa Federazioak antolatua.

## Gizonezkoak
### Seniorrak
#### Palmaresa

* ¹ 2020an ez zen jokatu COVID-19 pandemiaren erruz.
* ² 2024ko txapelketan senior mailan bizkaitar trainerillak soilik aritu ziren.

#### Garaipenak

| Elkartea | Garaipenak | urteak |
| Bermeo | 10 | 2000, 2001, 2002, 2004, 2007, 2011, 2014, 2018, 2022, 2023 |
| Orio | 8 | 1985, 1991, 1992, 1993, 1995, 1996, 1997, 1998 |
| Kaiku | 8 | 1979, 1981, 1982, 2009, 2010, 2012, 2013, 2015 |
| Zierbena | 5 | 1990, 2016, 2017, 2019, 2024 |
| San Juan (Koxtape + Donibaneko) | 3 | 1978, 1980, 1999 |
| Zumaia | 2 | 1986, 1987 |
| San Pedro | 2 | 1988, 1989 |
| Zarautz | 2 | 2006, 2008 |
| Algorta | 1 | 1981 |
| Mundaka | 1 | 1984 |
| Ondarroa | 1 | 1994 |
| Isuntza | 1 | 2003 |
| Hondarribia | 1 | 2005 |
| Santurtzi | 1 | 2021 |

### Juniorrak

1987an abiatu zen lehiaketa.

#### Palmaresa

* ¹ 2024ko txapelketan Isuntza izan zen helmugara iristen lehenengoa baina baliza istribor aldean uzteagatik deskalifikatua izan zen.

## Emakumezkoak
### Palmaresa

* ¹ 2020. urtean ez zen jokatu COVID-19 pandemiaren eraginez
* ² 2022, 2023 eta 2024 urteetan ez zen jokatu txapelketa jokatzeko gutxieneko talde kopurua bete ez zelako.

### Garaipenak

| Elkarteak | Garaipenak | Urteak |
| Getaria | 5 | 2008, 2009, 2010, 2011, 2012 |
| Zumaia | 2 | 2013, 2015 |
| Hibaika | 2 | 2014, 2016 |
| Orio | 2 | 2018, 2019 |
| Portugalete | 1 | 2007 |
| San Juan | 1 | 2017 |
| Donostiarra | 1 | 2021 |

### Juniorrak

2021. urtean izan zuten lehenengo txapelketa.
* ¹ 2023an ez zen jokatu txapelketa jokatzeko gutxieneko talde kopurua bete ez zelako.

## Ikus, gainera

* Espainiako Trainerilla Txapelketa
* Gipuzkoako Trainerilla Txapelketa
* Bizkaiko Trainerilla Txapelketa
* Trainerilla

## Erreferentziak

* ↑ (Gaztelaniaz) Basaldua, Ramon. (2024-05-20). «Zierbena gana a Bermeo en el nacional de trainerillas» Deia (Noiz kontsultatua: 2024-05-21).

## Kanpo estekak

* (Gaztelaniaz) Todoremo.com, 2005etik aurrerako datuak.
* Arraunketako Euskal federakundea
* Datuak: Q5547595
# Euskadiren Eguna

Euskadiko Eguna (izen ofiziala) edo, zehazkiago, Euskadiren Eguna Euskal Autonomia Erkidegoaren jaieguna izan zen, 2011ko eta 2012ko urriaren 25ean ospatua, 1979an erreferendumean onetsiriko Euskadiko Autonomia Estatutuaren urteurrenean.
Eusko Legebiltzarrean 2010eko apirilaren 22an onartu zuten jaieguna, PSE, PP eta UPyDk alde eta EAJ, Aralar, EA eta EB kontra bozkatuta. Ordu arte, ez zegoen autonomia erkidego horren jai ofizialik, Aberri Eguna abertzaleek bakarrik ospatzen zutelako. Onartzearekin batera piztu zen eztabaida, eta bi urte baizik ez zuen iraun.
2013ko azaroaren 14an, EAJ eta EH Bilduren aldeko bozekin eta PSE, PP eta UPyDren aurkako bozekin, Euskadiren Eguna egutegitik kendu zen. EH Bilduk proposatu zuen egun horren ordez Euskararen Nazioarteko Eguna (abenduak 3, San Frantzisko Xabierkoaren eta Nafarroako Foru Erkidegoaren Eguna) jaiegun izendatzeko.

## Erreferentziak

* ↑ 2/2010 Legea, apirilaren 22koa, urriaren 25a Día del País Vasco-Euskadiko Eguna izendatzeari buruzkoa
* 1 2 Euskadiren Eguna egutegitik kendu du Gasteizko legebiltzarrak. 2013ko azaroaren 14a. Berria.info
* ↑ Urriaren 25a ez da jaieguna izango EAEn. 2013ko azaroaren 14a. Eitb.com
* ↑ Elorza, Ania. (2010-4-22). «El Parlamento vasco aprueba declarar el 25 de octubre 'Día del País Vasco'» El País.
* ↑ Gil, Lorena. (2011-10-25). «Día de Euskadi: ¿una fiesta con fecha de caducidad?» El Correo.

## Kanpo estekak

* Datuak: Q86659
* Multimedia: Day of Euskadi 2011 / Q86659
# Fantastic Beasts and Where to Find Them (filma)

Fantastic Beasts and Where to Find Them (euskaraz Pizti harrigarriak eta non topatu) 2016ko David Yates ingeles zinema zuzendariak zuzendutako fantasiazko film bat da. J. K. Rowling idazlearen 2001eko izenburu berdineko liburuan oinarritua dago. Eddie Redmayne, Katherine Waterston, Dan Fogler, Alison Sudol, Ezra Miller, Samantha Morton, Jon Voight, Carmen Ejogo eta Colin Farrell aktoreek antzeztu zuten.
Fantastic Beasts: The Crimes of Grindelwald (2018, Pizti harrigarriak: Grindelwalden krimenak) izeneko jarraipena izan zuen.
Jantzi-diseinu onenaren Oscar Saria (Colleen Atwood) irabazi zuen.

## Argumentua

Oharra: Atal honek istorio osoa edo amaiera argitzen du.
1926. urtea. Newt Scamanderrek (Eddie Redmayne) izaki magiko sail bat topatun eta dokumentatzeko helburuz munduan barna burututako bidaia amaitu berri du. New York hirira atsedenaldi labur bat hartzeko asmoz ailagatuko da, itxuraz ezustekorik gabe sartu-irtena egiteko leku paregabea... baina ez Jacob Kowalski (Dan Fogler) bezalako mugle batentzat, ondorioz Newtek bere maleta magikoan gordeta zuen Niffler izakiak ihes egin eta kaosa eragingo du.

## Aktoreak

* Eddie Redmayne: Newt Scamander
* Katherine Waterston: Porpentina "Tina" Goldstein
* Dan Fogler: Jacob Kowalski
* Alison Sudol: Queenie Goldstein
* Colin Farrell: Percival Graves
* Carmen Ejogo: Seraphina Picquery
* Ezra Miller: Credence Barebone
* Samantha Morton: Mary Lou Barebone
* Ron Perlman: Gnarlack
* Jon Voight: Henry Shaw Sr.
* Josh Cowdery: Henry Shaw Jr.
* Ronan Raftery: Langdon Shaw
* Faith Wood-Blagrove: Modesty Barebone
* Jenn Murray: Chastity Barebone
* Johnny Depp: Gellert Grindelwald
* Zoë Kravitz: Leta Lestrange

## Ikus gainera

* Fantastic Beasts: The Crimes of Grindelwald (2018)

## Kanpo estekak

* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q18199330
* Multimedia: Fantastic Beasts and Where to Find Them / Q18199330
# Fantasy Island

Fantasy Island 1977-1984 bitarteko estatubatuar telesaila da, Gene Levittek ABCrako egindakoa.

## Sinopsia

Oharra: Atal honek istorio osoa edo amaiera argitzen du.
Roarke jaunak gonbidatuak hartuko ditu uharte bakartu batean dagoen bere luxuzko hotel batean. Beren fantasiak betetzen saiatuko dira, baina islaren misterioa asmatu beharko dute bizirik jarraitzeko.

## Aktoreak

* Ricardo Montalbán: Roarke jauna
* Hervé Villechaize: Tattoo
* Christopher Hewett
* Wendy Schaal: Julie
* Kimberly Beck: Lawrence

## Erreferentziak

* ↑ «Fantasy Island» Berria 2020-02-08 CC BY-SA 4.0 lizentziapean.

## Kanpo estekak

* Datuak: Q1395913
* Multimedia: Fantasy Island (TV series) / Q1395913
# Fantasy Island (filma)

Fantasy Island 2020ko Jeff Wadlow estatubatuar zinema zuzendariaren beldurrezko filma da, 1977ko izen bereko telesailean oinarrituta.

## Sinopsia

Oharra: Atal honek istorio osoa edo amaiera argitzen du.
Roarke jaunak gonbidatuak hartuko ditu uharte bakartu batean dagoen bere luxuzko hotel batean. Beren fantasiak betetzen saiatuko dira, baina islaren misterioa asmatu beharko dute bizirik jarraitzeko.

## Aktoreak

* Michael Peña: Roarke jauna
* Maggie Q: Gwen
* Lucy Hale: Melanie
* Austin Stowell: Randall
* Portia Doubleday: Sonja
* Jimmy O. Yang: Brax
* Ryan Hansen: Bradley
* Michael Rooker: Morgan
* Parisa Fitz-Henley: Julia
* Charlotte McKinney: Afrodita
* Robbie Jones: Rocklin
* Kim Coates: Devil Face

## Erreferentziak

* ↑ «Fantasy Island» Berria 2020-02-08 CC BY-SA 4.0 lizentziapean.

## Kanpo estekak

* Datuak: Q60737563
# Fantastic Beasts: The Crimes of Grindelwald

Fantastic Beasts: The Crimes of Grindelwald (euskaraz Pizti harrigarriak: Grindelwalden krimenak) 2018ko David Yates ingeles zinema zuzendariak zuzendutako fantasiazko film bat da. Gidoia J. K. Rowling eleberrigileak idatzi zuen. Eddie Redmayne, Katherine Waterston, Dan Fogler, Alison Sudol, Ezra Miller, Zoë Kravitz, Callum Turner, Claudia Kim, William Nadylam, Kevin Guthrie, Jude Law eta Johnny Depp aktoreek antzeztu zuten.
Fantastic Beasts and Where to Find Them (2016, Pizti harrigarriak eta non topatu) filmaren jarraipena da.

## Argumentua

Oharra: Atal honek istorio osoa edo amaiera argitzen du.
Lehen filmaren amaieran, MACUSA (AEBetako Biltzar Magikoa) erakundeak Newt Scamanderren (Eddie Redmayne) laguntzaz Gellert Grindelwald (Johnny Depp) azti ilun boteretsua atzeman zuen. Baina, bere mehatsua betez, Grindelwaldek haien zaintzapetik ihes egin eta bere jarraitzaileak elkartzen hasiko da, haietako gehienek ez dakite zein diren bere benetako asmoak: izaki ez magiko guztien gain agintzeko odol garbiko aztien altxamendua burutzea. Grindelwald asmoak zapuzteko ahaleginean, Albus Dumbledorek (Jude Law) bere antzinako Newt Scamander ikasleari laguntza eskatuko dio, honek aurrean topatuko dituen arriskuei buruz jakitun ez denez baiezkoa emango dio. Jada gero eta banatuagoa dagoen mundu magiko batean, maitasuna eta leialtasuna frogan jartzen diren bitartean aldeak ere itxuratzen hasiko dira, bai adiskidemin nahiz familiako senideen artean ere.

## Aktoreak

* Eddie Redmayne: Newton "Newt" Scamander
* Katherine Waterston: Porpentina "Tina" Goldstein
* Dan Fogler: Jacob Kowalski
* Alison Sudol: Queenie Goldstein
* Ezra Miller: Credence Barebone
* Jude Law: Albus Dumbledore
* Johnny Depp: Gellert Grindelwald
* Zoë Kravitz: Leta Lestrange
* Callum Turner:Theseus Scamander
* Claudia Kim: Maledictus
* William Nadylam: Yusuf Kama
* Kevin Guthrie: Abernathy jauna
* Carmen Ejogo: Seraphina Picquery
* Poppy Corby-Tuech: Vinda Rosier

## Ikus gainera

* Fantastic Beasts and Where to Find Them (2016)

## Kanpo estekak

* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q18199331
* Multimedia: Fantastic Beasts: The Crimes of Grindelwald / Q18199331
# Fantastic Four (2015eko filma)

Fantastic Four edota FANT4STIC (euskaraz Lau Miragarriak), 2015eko Josh Trank estatubatuar zinema zuzendariaren superheroi film bat da. Marvel Comics argitaletxearen Fantastic Four superheroi taldearen komikietan oinarritua dago. Miles Teller, Michael B. Jordan, Kate Mara, Jamie Bell, Toby Kebbell, Reg E. Cathey eta Tim Blake Nelson aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Reed Richards (Miles Teller), Ben Grimm (Jamie Bell), Sue Storm (Kate Mara) eta Johnny Storm (Michael B. Jordan) gazte ezegokituak unibertso alternatibo arriskutsu batera telegarraiatuak izango dira, ondorioz ahalmen miragarriak bereganatuko dituzte. Bere bizitzak modu drastiko eta saiestezin batez aldatzean, bere ahalmen berriak kontrolatzen ikasi eta mundua aspaldiko ezaguna duten etsai beldurgarri batetik defendatu beharko dute: Victor Von Doom (Toby Kebbell).

## Aktoreak

* Miles Teller: Reed Richards / Mister Fantastic
* Michael B. Jordan: Johnny Storm / Human Torch
* Kate Mara: Sue Storm / Invisible Woman
* Jamie Bell: Ben Grimm / The Thing
* Toby Kebbell: Victor Von Doom / Doctor Doom
* Tim Blake Nelson: Harvey Allen
* Reg E. Cathey: Franklin Storm
* Dan Castellaneta: Kenny jauna, Reeden irakaslea
* Tim Heidecker: Richards jauna, Reeden aita ordea

## Kanpo estekak

* IMDBko fitxa irakurgai (Ingelesez)
* IMDBko fitxa irakurgai (Ingelesez)
* Datuak: Q16795448
* Multimedia: Fantastic Four (2015 film) / Q16795448
# Fantastic Voyage

Fantastic Voyage (euskaraz Bidai Harrigarria), 1966ko Richard Fleischer estatubatuarrrak zuzendutako zientzia-fikziozko film bat da. Isaac Asimov idazlearen 1966ko izenburu berdineko eleberrian oinarritua dago. Stephen Boyd, Raquel Welch, Edmond O'Brien, Donald Pleasence eta Arthur Kennedy aktoreek antzeztu zuten.
Efektu berezi onenen Oscar Saria eta Zuzendaritza artistiko onenaren Oscar Saria irabazi zituen.
Ondorengo Innerspace (1987, Joe Dante) filmaren istorioarekin antzekotasun handia du.

## Argumentua

Oharra: Atal honek istorio osoa edo amaiera argitzen du.
Gerra Hotza, AEB eta SEBS gauzak atomoen neurrira miniaturizatzeko teknologia garatzen ari dira, baina oraingoz miniaturizazioaren eraginak ordu bakar bat irautea lortu dute. Jan Benes (Jean Del Val) zientzialaria gizaki bat denbora iraunkorrez tamaina mikroskopikora txikiarazi dezakeen formula bat lortu berri du. Pentagonora bidaltzear dela, sobietar espioi batzuk auto istripua eragin eta Benes bere zientzia lanerako ezgaitua eta elbarri lagako dute. Baina Miniaturazko Segurtasun Indar Konbinatuek Benesi gorputz barnetik ebakuntza egin eta osatzeko plan bati ekingo diote.

## Aktoreak

* Stephen Boyd: Grant
* Raquel Welch: Cora Peterson
* Edmond O'Brien: Carter jenerala
* Donald Pleasence: Michaels doktorea
* Arthur O'Connell: Donald Reid kolonela
* William Redfield: Bill Owens kapitaina
* Arthur Kennedy: Peter Duval doktorea
* Jean Del Val: Jan Benes doktorea
* Barry Coe: Komunikazio laguntzailea
* Ken Scott: AEBetako zerbitzu sekretuetako agentea
* Shelby Grant: Erizaina
* James Brolin: Teknikaria

## Kanpo estekak

* IMDBko fitxa irakurgai (Ingelesez)
* Datuak: Q1219171
# Fantastic Four: Rise of the Silver Surfer

Fantastic Four: Rise of the Silver Surfer (euskaraz Lau Izugarriak: Zilarrezko Surflariaren Gailentzea) 2007ko Tim Story estatubatuar zinema zuzendariak zuzendutako superheroi film bat da. Marvel Comics argitaletxeko Stan Lee eta Jack Kirby komikigileen Lau Izugarriak superheroien komikietan oinarritua dago. Ioan Gruffudd, Jessica Alba, Chris Evans, Michael Chiklis, Julian McMahon, Kerry Washington, Andre Braugher, Doug Jones, Laurence Fishburne eta Beau Garrett aktoreek antzeztu zuten
Lau Izugarrien saga edo frankiziako filmeetako bat da.

## Argumentua

Oharra: Atal honek istorio osoa edo amaiera argitzen du.
Lau Izugarrien superheroi familiak Norrin Radd / Zilarrezko Surflaria (Doug Jones) espazioko izakiari aurre egin beharko dio, azken honek Lurra suntsitu nahi baitu. Zilarrezko Surflariak munduan barna bidaiatu eta suntsiketa hedatuko du, hortaz, Reed, Sue, Johnny eta Benek (Ioan Gruffudd, Jessica Alba, Chris Evans eta Michael Chiklis) pertsonaia horren inguruko misterioa argitu eta gainera itzuli berri den beren betiko etsai handienari ere aurre gin beharko diote, Doctor Doom (Julian McMahon)

## Aktoreak

* Ioan Gruffudd: Reed Richards doktorea / Izugarri Jauna
* Jessica Alba: Sue Storm / Emakume Ikustezina
* Chris Evans: Johnny Storm / Giza Suziria
* Michael Chiklis: Ben Grimm / Gauza
* Doug Jones: Norrin Radd / Zilarrezko Surflaria
** Laurence Fishburne as the voice of the Silver Surfer
* Julian McMahon: Victor Von Doom doktorea / Doom doktorea
* Kerry Washington: Alicia Masters
* Beau Garrett: Frankie Raye kapitaina
* Vanessa Minnillo: Julie Angel
* Andre Braugher: Hager jenerala
* Stan Lee: Bere burua antzeztuz (kameoa) / Gonbidatu gabeko ezkontzako gonbidatua
* Brian Posehn: Ezkontzako apaiza
* Debbie Timuss: Candy, festako 1. neska
* Moneca Delain: Julia, festako 2. neska
* Crystal Lowe: Nicole, festako 3. neska
* Kevin McNulty: Jimmy, Baxter eraikinekoa atezaina

## Kanpo estekak

* Fantastic Four: Rise of the Silver Surfer filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q390063
* Multimedia: Fantastic Four: Rise of the Silver Surfer / Q390063
# Fantastic Four (2005eko filma)

Fantastic Four (euskaraz Lau Izugarriak) 2005eko Tim Story estatubatuar zinema zuzendariaren superheroi ekintza filma bat da. Jack Kirby eta Stan Lee komikigileen Fantastic Four superheroien komikietan oinarritua dago. Ioan Gruffudd, Jessica Alba, Chris Evans, Michael Chiklis, Julian McMahon eta Kerry Washington aktoreek antzeztu zuten.
2007an Fantastic Four: Rise of the Silver Surfer (Lau Izugarriak: Zilarrezko Surflariaren Jatorria) izeneko jarraipena izan zuen.

## Argumentua

Oharra: Atal honek istorio osoa edo amaiera argitzen du.
Espazioko erradioazioek kutsatu ostean lau astronauta superheroei bilakatuko dira. Dena Reed Richards doktoreak (Ioan Gruffudd) denbora luzez izan duen ametsa lortzekotan zela hasi zen. Reedek espaziora bidaiatu eta ekaitz kosmiko baten erdigunean barneratu nahi du. Bertan, gizateriarn onurarako gizakien ezkutuko kode genetikoak topatzeko. Misio honetarako Reeden eskifaia bere adiskide mina eta astronauta den Ben Grimm (Michael Chiklis), Sue Storm (Jessica Alba) genetika ikerketako zuzendaria eta Reed neska-lagun ohia, eta Sueren anai odolbero den Johnny Storm pilotuak (Chris Evans) osatuko dute. Laukotearekin batera proiektuaren ongilea den Von Doom doktore (Julian McMahon) handigura ere joango da. Hasieran misioa inongo gertakizunik gabe jazoko da, baina ekaitza hurbildu hala, Reedek abiaduraren kalkuluetan akatsa topatuko du. Minutu gutxitan, ekaitz gain-gainean izango dute. Ekaitzaren erradiazio-kosmikoetako lainok espazio-estazio irentsiko dute, laukotearen ADNa eraldatuz.... baita euren etorkizuna ere. Lurrera itzuli ondoren, haietako bakoitzak erradiazioaren ondorioa jasaten hasi eta naturaz gaindiko ahalmenak erakusten hasiko dira, honela Lau Izugarriak bilakatuz: Izugarri jauna, Emakume Ikusezina, Giza Suziria eta Gauza.

## Aktoreak

* Ioan Gruffudd: Reed Richards / Izugarri jauna
* Jessica Alba: Sue Storm / Emakume Ikusezina
* Chris Evans : Jonny Storm / Giza Suziria
* Michael Chiklis: Ben Grimm / Gauza
* Julian McMahon: Victor von Doom doktorea / Doom doktorea
* Hamish Linklater: Leonard
* Kerry Washington: Alicia Masters
* Laurie Holden Debbie McIlvane
* David Parker: Ernie
* Kevin McNulty: Jimmy O'Hoolihan
* Maria Menounos: erizain sexya
* Michael Kopsa: Ned Cecil
* Kenny "Cowboy Kenny" Bartram: bere burua antzeztuz
* Ronnie Renner: bere burua antzeztuz
* Stan Lee: Willie Lumpkin

## Kanpo estekak

* Fantastic Four filmaren IMDBko fitxa irakurgai (Ingelesez)
* Fantastic Four filmaren webgunea (Ingelesez)
* Datuak: Q224130
* Multimedia: Fantastic Four (2005 film) / Q224130
# Fantasía... 3

Fantasía... 3 1966ko Eloy de la Iglesia gipuzkoar zinema zuzendariaren fantasiazko filma da. Hiru ipuin klasikoetan- Sirenatxoa, OZeko aztia eta Deabruaren hiru ile urrezko- oinarrituta dago.

## Pertsonaiak

Sirenatxoa
* Dyanik Zurakowska: Coralina
* Jorge Palacios: printze-itsaslaria
* Sergio Mendizábal: erregea
* Argentina Cases: Astrid printzesa
* Marisol García: sirena
* Antonio Casas: Neptuno
Deabruaren hiru ile urrezko:
* Juan Diego: Tomasín
* Javier Loyola: erregea
* Lola Losada: printzesa
* Cris Huerta: Ottón
* Carmen Luján: erregina
* Tomás Blanco: deabrua
OZeko aztia
* Maribel Martín: Silvia
* Manuel Andrés: lehoia
* Javier de Campos: txorimaloa
* Italo Ricardi: burdinzurizko gizona
* Antonia Mas: ama
* Luis Prendes: OZeko aztia

## Kanpo estekak

* Datuak: Q5434130
# Fantasía sobre Carmen

Fantasía sobre Carmen (eusk. 'Carmeni buruzko fantasia') Pablo Sarasateren 25. opusa da, Georges Bizet Carmen operarako biolinezko fantasia dena. Pianorekin egindako bertsioa, 1882an argitaratu zuen.
Sarasateren konposiziorik ezagunenetariko bat, biolinerako teknikoki zailenetariko lanetako bat da, Zigeunerweisen baino zailagoa dena.
Opusean aragoiar, habanera, interludio, seguidilla eta ijito dantzaren moldaketak daude. Guztira 12 minutuko iraupena du bost mugimendutan banaturik:
* Allegro moderato
* Moderato
* Lento assai
* Allegro moderato
* Moderato
Lanak honako orkestrazioa behar du: piccolo bat, 2 zehar txirula, 2 oboe, 2 klarinete, 2 fagot, 4 tronpa, 2 tronpeta, 3 tronboi, tinbal, pandero, harpa eta hari-sekzioa. Bertsiorako pianoa ere beharrezkoa izango da.

## Erreferentziak

* ↑ (Alemanez) «Musik für Pianoforte mit Begleitung» Musikalisch-literarischer Monatsbericht (Leipzig: Friedrich Hofmeister Musikverlag): 344..

## Kanpo estekak

* Carmen Fantasy YouTuben: Sarah Chang (biolin), Plácido Domingo (zuzendari), Berlingo Orkestra Filarmonikoa
* Datuak: Q3066537
# Foix

    Artikulu hau udalerriari buruzkoa da; beste esanahietarako, ikus «Foix (argipena)».
Foix (frantsesez fwa ahoskatua; okzitanieraz: Fois ˈfujs, ˈfujʃ ahoskatua; katalanez: Foix ˈfoʃ ahoskatua) Frantziako Okzitania eskualdeko Ariège departamenduan kokatua dagoen hiria da. 30.000 biztanle ditu.

## Historia

Foixko Konderriko hiriburua izan zen. Albitarrek setiatu zuten 1210ean eta Filipe Ausarta Frantziako erregearen osteek, berriz, 1272an. Henrike III.a Nafarroakoa 1604an edo 1607an batu zuen Foixko konderria Frantziako koroara.
Foix konderriak oraingo Ariège departamenduko lur gehienak hartzen zituen. Carcasonako konde Roger II.a eta Foiseko I.ak sortu zuen (1035 / 1038 - 1064). XII - XIII. mendean, Bartzelonako erresumarekin lotua egon zen. Foixko Esklaramundak bere izeba Margarita Monkada-koagandik jarauntsi zituen Bigorreko konderria eta Bearno, Marsan eta Gabarnako bizkonderriak, Monkadako Bearnesek Bartzelonako konderrirainoko zituzten lurrak; hortaz, Castelbo-go eta Andorrako jaurerriak batu zituen.
Gaston I.a Foixkoak (1302 - 1315) konderria banatu egin zuen eta bere seme Gaston II.a Foixkoak (1315 - 1343) Fois, Bigorra, Bearno, Marsan, Gavarda, Donasa eta Andorrako feudoa jaso zituen. Gaston II.ak Castelbongo konderria sortu zuen eta bere seme Gaston III.ak (1343 - 1391) konderria erregearen esku utzi zuen. Oinordekorik gabe hiltzean bere arreba Elisabet I.a jarauntsi zion. Isabel Arginbaldo I.arekin ezkondu eta horien semea Joan I.a izango zen dinastia berriaren (Graili - Foix) lehena. Joan I.a Albreteko Joanarekin ezkondu zen eta horien seme Gaston IV.a Foixkoa 1441an ezkondu zen Nafarroa eta Aragoiko Leonor I.arekin.
Leonor I.a Nafarroakoa hil zenean (1479), bere biloba Frantzisko Febo goratu zuten errege Nafarroan. Gero, Katalina I.a Nafarroakoa Joan III.a Albretekoarekin ezkondutakoan (1486) Albret etxearen pean egon zen eta Piriniooz hegoaldeko lurra Nafarroako koroaren barruan izan zen Aragoiko Fernando II.a Inkisiziokoak Nafarroa inbaditu zuen arte (1512). Henrike III.a Nafarroakoak, IV.a Frantziakoa, Frantziako koroan lotu zuen 1607an.

## Demografia

Biztanleriaren bilakaera (Iturria: INSEE-fr) :
| 1962 | 1968 | 1975 | 1982 | 1990 | 1999 |
| 8156 | 9331 | 9599 | 9282 | 9964 | 9109 |

## Herri eta hiri senidetuak

* Lleida (Katalunia), 1962
* Andorra la Vella (AND)
* Ripon (Erresuma Batua)

## Ikus, gainera

* Foix Herria
* Foixko konderria

## Kanpo estekak

* Datuak: Q184392
* Multimedia: Foix / Q184392
# Foix kantonamendua

Foix kantonamendua Frantziako kantonamendu bat da. Ariège departamenduan dago, Okzitania (eskualdea) eskualdean. Guztira 6 udalerri ditu eta Foix da bere hiriburua.

## Kanpo estekak

* Datuak: Q17354583
# Foitita

Foitita silikato motako minerala da eta tourmaline taldearen kidea da.

## Ezaugarriak

Foitita silikato mineralaren formula kimikoa hau da: ${\ce {(\square ,Na)(Fe^{2+}2Al)Al6(Si6O18)(BO3)3(OH)3OH}}$. Sistema trigonalaren arabera sortzen ditu kristalak. Mohs eskalaren arabera duen gogortasunaren balioa 7 da.

## Erreferentziak

* 1 2 (Ingelesez) «Foitite: Mineral information, data and localities.» www.mindat.org (Noiz kontsultatua: 12-05-2019).
# Foix (ibaia)

    Artikulu hau ibaiari buruzkoa da; beste esanahietarako, ikus «Foix (argipena)».
Foix ibaia (katalanez: riu de Foix) Cubellesko hondartzan itsasoratzen den ibaia da. Bere ur erregimena, Mediterraneoko ibaien tipikoa da, urtean zehar ur bolumen handirik ez eramateagatik ezaugarria duena, udaberriko eta, batez ere, udazkeneko euri-jasetan izan ezik.
Castellet i la Gornal herritik gertu presa bat dago, bertatik igarotzen den ur emariaren zatirik handiena atxikitzen duena. Presa hori ura gordetzeko baino ez da erabiltzen, eta ez energia elektrikoa lortzeko, beste asko bezala. Foix ibaian zehar isurtzen den ur kantitatea, klima lehorraren eta ibaiadar gutxi izatearen ondorioz, oso urria da.

## Kanpo estekak

* Datuak: Q574493
* Multimedia: Foix River / Q574493
# Foix Herria

    Artikulu hau eskualde historikoari buruzkoa da; beste esanahietarako, ikus «Foix (argipena)».
Foix Herria (okzitanieraz: País de Fois; frantsesez: Pays de Foix) Okzitaniako eskualde historiko txipia da, hiriburua Foix duena. Eremuak Foixko konderriarenarekin egiten du bat gutxi gorabehera. Gaur egun Ariège departamentuaren barruan dago.
Foix konderri independentea izan zen, XI. mendean Beñat Roger Foixkoak sortua. Paper garrantzitsua jokatu zuen Akitanian Erdi Aroan, baina Antzinako Erregimena Frantzian desagertu zenean, probintzia bihurtu zen.

## Kanpo estekak

* Datuak: Q3752613
# Foissiat

Foissiat Ain departamenduko udalerria da, Frantziako Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q842855
* Multimedia: Foissiat / Q842855